Shu yilning 28 aprel kuni Toshkent shahrining Sergeli tumani Sputnik dahasida yashovchi 1981 yilda tug‘ilgan M.M. oilaviy janjal oqibatida, o‘z otasi B.M.ning qorin qismiga hamda onasi K.M.ni ko‘krak va qorin qismiga pichoq bilan urib jarohat yetkazgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Natijada ota va ona olgan tan jarohatlari natijasida kasalxonaga yotqizilgan. Oqpadar farzand esa qo‘lga olinib, unga nisbatan O‘zbekiston Respublikasi Jinoyat kodeksining 104-moddasi 1-qismi bilan jinoyat ishi qo‘zg‘atilib, tergov harakatlari olib borilmoqda.